text: thumb|রেসকিউ ডন পোস্টার
  রেসকিউ ডন (ইংরেজি ভাষায়: Rescue Dawn) ২০০৭ সালে মুক্তিপ্রাপ্ত মার্কিন চলচ্চিত্র। ক্রিশ্চিয়ান বেইল অভিনীত এই ছবি পরিচালনা করেছেন ভের্নার হের্‌ৎসগ। এর আগে ১৯৯৭ সালে হার্‌ৎসোগ একটি প্রামাণ্য চিত্র নির্মাণ করেছিলেন যার উপর ভিত্তি করে এই ছবি তৈরি হয়েছে। ছবির বিষয়বস্তু ভিয়েতনাম যুদ্ধ। ছবির শ্যুটিং হয়েছে থাইল্যান্ডে।
  
  জার্মান বংশোদ্ভূত মার্কিন বৈমানিক ডিটার ডেংলারের জীবনের সত্য ঘটনা অবলম্বনে ছবিটি নির্মিত হয়েছে। ডেংলার সারা জীবন বৈমানিক হওয়ার স্বপ্ন দেখেছেন। এই স্বপ্নের টানেই একসময় মার্কিন নৌবাহিনীর বৈমানিক বনে যান। ফ্লাইট লেফটেন্যান্ট হিসেবে ভিয়েতনাম যুদ্ধে যোগ দেন। কিন্তু এক বিশেষ অভিযানে লাওসের উপর দিয়ে যাবার সময় তার বিমান গুলিবিদ্ধ হয়ে ভূপতিত হয়। তিনি ভিয়েতনামের মুক্তিযোদ্ধাদের হাতে বন্দী হন। বন্দিশালা থেকে কয়েকজন সাথী নিয়ে তিনি পালাতে সক্ষম হয়েছিলেন। কিন্তু শেষ পর্যন্ত একমাত্র তিনিই মার্কিন শিবিরে ফিরতে সক্ষম হন। এই কাহিনীই পুরো ছবিতে অনুসৃত হয়েছে।
  
  বহিঃসংযোগ 
   Gibraltar Films: Rescue Dawn Website
   RescueDawn.MGM.com
   
   Rescue Dawn: The Truth - Family, Friends of Gene DeBruin Critical of Herzog Film.
   Interview with Christian Bale, Steve Zahn, Jeremy Davies, ioncinema.com
  
  বিষয়শ্রেণী:২০০৭-এর চলচ্চিত্র
  বিষয়শ্রেণী:মার্কিন চলচ্চিত্র
  বিষয়শ্রেণী:প্রামাণ্য নাটক
  বিষয়শ্রেণী:ইংরেজি ভাষার চলচ্চিত্র
  বিষয়শ্রেণী:যুদ্ধের চলচ্চিত্র
  বিষয়শ্রেণী:ভিয়েতনাম যুদ্ধ
title: রেসকিউ ডন